Послушајте ме другари
Послушајте ме другари
да ви кажам словото,
на Ѓурѓовден бев затворен
в' темни црни зандани.

Во зандани бев измачен
ниту лебец нит вода,
а телото покриено
с' бела риза до земја.

Немојте да ме мачите,
јас сум невин како цвет.
Зло никому не сум сторил,
свидетел е овој свет.

Ах, да знае мојта мајка,
гробот да ми ископа
и на гробот да напишит:
„Овде лежит маченик“.

Маченик е тој за правда,
за човечки правдини,
а тој беше Александар
Караѓуле Охридски.

Поврзано
 Македонски народни песни
Македонски народни песни